#### JUDEŢUL SATU MARE

#### CONSILIUL JUDEŢEAN SATU MARE

# **PREŞEDINTE**

# Nr. **\_\_\_\_\_\_\_/\_\_\_\_\_\_\_\_2021**

## **REFERAT DE APROBARE**

**privind modificarea Organigramei și a Statului de funcţii ale**

**Bibliotecii Județene Satu Mare**

Prin Nota de fundamentare a Bibliotecii Județene Satu Mare nr. 2483/09.07.2021, înregistrată în cadrul instituției noastre sub nr. 13986/09.07.2021 este solicitată modificarea Organigramei și a Statului de funcții al Bibliotecii Județene Satu Mare.

Solicitarea modificării Organigramei și a Statului de funcții survine ca urmare a necesității de a administra și întreține toate echipamentele tehnice din noul sediu, precum și spațiile care au o suprafață utilă desfășurată mult mai mare decât cele din actualul sediu în care își desfășoară activitatea Biblioteca Județeană Satu Mare, odată cu trecerea în administrarea Bibliotecii Județene Satu Mare a imobilului situat în municipiul Satu Mare pe Strada Iuliu Maniu nr. 2,

Modificarea Organigramei și a Statului de funcții este solicitată în vederea derulării în condiții optime a activităților din cadrul noului sediu al instituției.

Prin noua structură de personal se suplimentează actuala organigramă și actualul stat de funcții cu patru posturi contractuale de execuție din cadrul Compartimentului administrativ după cum urmează:

* **1 post – muncitor calificat, I M/G**
* **2 posturi – muncitor calificat, II M/G**
* **1 post – inginer, S IA**

În conformitate cuː

- Legea bibliotecilor nr.334/2002, republicată, cu modificările şi completările ulterioare,

- Ordinul Ministrului Culturii nr. 2069/1998 pentru aprobarea Regulamentului de organizare şi funcţionare a bibliotecilor publice

- Anexa nr III -Familia ocupațională de funcții bugetare ”Cultură” și Anexa nr.VIII -Familia ocupațională de funcții bugetare ”Administrație” la Legea-cadru nr.153/2017 privind salarizarea personalului plătit din fonduri publice, cu modificările şi completările ulterioare,

În urma celor expuse mai sus, se impune modificarea **Organigramei și a** **Statului de funcţii ale Bibliotecii Județene Satu Mare**.

în baza prerogativelor conferite prin art. 182 alin. (2) și a alin. (4) cu trimitere la art. 136 alin. (1), (2) și (8) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

**INIŢIEZ:**

**Proiectul de hotărâre privind modificarea Organigramei și a** **Statului de funcţii**

**ale Bibliotecii Județene Satu Mare**

**INIȚIATOR:**

**PREŞEDINTE,**

**Pataki Csaba**

Red./Tehn.B.T. 5ex.